# Crna misa

### Izvor: Wikipedija

Crna misa predstavlja osnovni ritual sotonizma. Crna misa je "ruganje" katoličkoj misi. U njoj se obeščašćuju najveće kršćanske vrednote: hostije koje predstavljaju Kristovo tijelo, vino koje je simbol njegove krvi i sveta voda. Ponekad sotonistički svećenik stavlja hostiju, posvećenu na katoličkoj misi, u vaginu žene s kojom će imati spolni odnos tijekom mise, a umjesto vina pije se mokraća ili krv žrtvovane životinje ili osobe. Također je bitno spomenuti da se na crnoj misi katoličke molitve recitiraju natraške. "Riječ je o vrlo snažnom simboličnom ritualu u kojem se sotonisti obraćaju đavlu, a kojemu je nakana, degradiranje kršćanskog obreda i njegovo pretvaranje u obred s moćnim nabojem religioznih i magijskih sila, u veličanje đavla." Svećenik koji vodi ovaj obred nosi ogrtač od kozje kože i najčešće jareću glavu jer se jarac uzima kao simbol sotone. Kao u katoličkoj misi, i u crnoj misi pričest predstavlja vrhunac u kojoj se pripadnici pričešćuju mješavinom posvećene hostije s krvlju žrtvovane životinje ili osobe . Često se koriste i menstrualnom krvlju svojih vještica. Svaka crna misa je uvelike prožeta seksom, odnosno obrednim seksualnim orgijama koje čovjeku pružaju neizmjernu magijsku snagu i oslobođenje energije. Potrebno je koristiti zaštitna sredstva, a ukoliko se desi da žena pri tom činu zatrudni, ona mora dijete roditi u tajnosti, a zatim ga žrtvovati Sotoni. Ritual se uvijek vrši noću i mora završiti prije zore. Prostorija u kojoj se vrši crna misa mora biti potpuno zamračena, a u njoj mora vladati mrkla tišina. Priča tijekom trajanja mise smatra se ozbiljnim prekršajem i teško se kažnjava. Svrha crne mise je svetkovina zla i često za cilj ima i bacanje uroka.

Dobavljeno iz "http://hr.wikipedia.org../../../c/r/n/Crna_misa.html"

Kategorija: Sotonizam

##### Views

- Članak
- Razgovor
- Trenutna inačica

##### Traži

##### Drugi jezici

- Afrikaans
- Català
- Deutsch
- English
- Español
- Italiano
- 日本語
- മലയാളം
- Português
- Русский
- Slovenščina